مشيت وظل فراغك تارس العين*
اعلة فكدك احسد الماكاعد وياك
المحاجيك مرة ابالة ضليــــــــت
الله يعينة كلبي اشلون ينساك
الشماتة اتنادسوا بغيابك اشلون
لان من صفنتي يشمون فركاك
علة نحر الجفن خزرة شامت اتنام
تذبح بالنعاس المرني بجفاك*
امن انوم ذكرياتك بين الضنون
*تفز جروح متوكله اعله طرواك
النفس لو ردت اجره اتنخه بالريح
واحس بصدري تبقه الحسره تنخاك
*البقه مني بغيابك ذبله الشوك
*يبس لمن علي شحيت ملكاك
ياخذني الخيال وحيلي جذاب
*اصد والكاهه روحي اباب ذكراك
وارد بواهس اعمه معصب بليل
من ينكاد سمعه لطاري الالوان
احاول انسه كلشي واذكر انوب
حالفلك وحك بيناتنه الجان
يحالي الصار بعدك يوم جافيت
*تبطل النوح يمي الفاكده اخوان
افز فزة ينازع ساعة الموت
من يبقه يتراوه كباله دفان
عبرت مرحله خد اتحفر ادموع
اعله خد دمعاتي دور تلكه نيشان*
سكته يطيح دمعي الصوت محبوس
*البية الصار ما مر اعله انسان*
يحط الطير فوكي ويبقه ميروح*
لكه بروحي المكان البيه يتصان
*وضع شجره عليله بفكدك الروح
*كبل ليصدلي يبصر بيه بستان
*الصبر وياك راح وذكرك وياي
*اعله حالي احسد بقيت العده نسيان
محير وضعي ما يتقارن بشي
*لهسه الحالتي ما لاكي عنوان